钦定古今图书集成/明伦汇编/氏族典/第530卷 > 郭恩
## 钦定古今图书集成/明伦汇编/氏族典/第530卷 > 郭恩

按《宋史郭恩传》：“恩，开封人。初隶诸班，出为左侍禁、阁
门祗候，历延州西路都巡检、环州肃远砦主，累迁内殿承制、秦凤路兵马都监，累劳补崇仪使，为秦陇路
兵马钤辖，徙并代州钤辖，管勾麟府军马事。嘉祐二
年五月，恩及武戡走马承受公事，内侍黄道元等以
巡边为名，胁恩夜率步骑六千四百馀人循屈野河”
北而行，比明，至忽里堆。敌骑张左右翼，自南北交至，
与力战。敌四面合击，恩众大溃，恩、道元及府州宁府
砦兵马都监刘庆皆被执，使臣死者五人，亡失器甲
甚众。恩不肯降，迺自杀。赠同州观察使，录其子弟有
差。